ভারতের ওড়িষ্যায় ভদ্রকের রানিতলা নামক এলাকায় ট্রাকের চাকায় পিষ্ট হয়ে পাঁচ ছাত্র প্রাণ হারিয়েছে। একই ঘটনায় আহত হয়েছে আরও ছয় শিক্ষার্থী। বৃহস্পতিবার স্কুল ছুটির পর ১৬ নম্বর জাতীয় সড়কে এ দুর্ঘটনা ঘটে। দুর্ঘটনার পর ট্রাকচালক পারিয়ে যায়। পরে স্থানীয় জনতা ক্ষুব্ধ হয়ে ট্রাকে আগুন ধরিয়ে দেয়। ঘটনার খবর পেয়ে পুলিশ গিয়ে পরিস্থিতি নিয়ন্ত্রণে আনে। ওই ঘটনায় রাত সাড়ে ৯টা পর্যন্ত যান চলাচল বন্ধ ছিল। দুর্ঘটনায় নিহতদের পরিবারকে ২ লাখ টাকা করে ক্ষতিপূরণ ঘোষণা দিয়েছেন ওড়িষ্যার মুখ্যমন্ত্রী নবীন পটনায়েক। একই সঙ্গে আহত ছাত্রদের বিনামূল্যে চিকিৎসা দেয়া হচ্ছে। এনডিটিভি।